HOAC-GOAC Barcelona-St. Feliu: Manisfest del Secretariat de Marginació\nManisfest del Secretariat de Marginació\nEl Secretariat de marginació del Bisbat de Barcelona, ha dedicat les seves sessions d’aquest curs, a estudiar “com la crisi afecta als exclosos socials”. Han estat moltes les realitats que s’han contemplat, els testimonis de persones que viuen en la marginació, les reflexions presentades per experts, les experiències viscudes per voluntaris que treballen en organitzacions eclesials dedicades a acompanyar i ajudar als marginats. Al finalitzar el curs, hem cregut convenient, fet arribar a les comunitats cristianes i a la societat en general, el següent manifest. La nostra intenció és ser la veu dels que no tenen veu.\nEls marginats, són un col·lectiu que no tenen cap capacitat d’organitzar-se per reivindicar els seus drets; no participaran en cap manifestació pública, només tenen com a mitjà de denuncia, la seva presencia en els nostres carrers, o les cues que formem davant les portes de les institucions d’auxili social. Pels creients en Jesucrist, són com Llàtzer al costat de la nostra porta. Com a ciutadans, és la trista constatació d’un fracàs del nostre estat de benestar.\nLa realitat de la marginació és molt ample i difícil de tipificar, degut que cada persona porta al seu darrera una vida singular. Enumerem, a tall d’exemple, algunes situacions concretes, conscients que la situació és molt més gran.\n1. La crisi afecta a totes les capes de la societat, però d’una forma, especialment punyent, als exclosos socials. En aquests darrers temps les seves condicions de vida s’han vist molt deteriorades, i ens adonem que el nombre que viuen al marge ha anat augmentat de forma significativa.\n2. A l’exclusió social s’hi arriba o bé per naixement, és a dir, per reproduir la situació familiar viscuda des de la infantesa o desprès de tot un procés de degradació de la persona. Les causes són moltes: pèrdua de la feina, de l’habitatge, trencaments familiars, alcoholisme, drogoaddicció etc.,. El procés va sempre acompanyat de la progressiva pèrdua de l’autoestima, i al final comporta veure’s com un estrany en la societat\n3. Especialment greu és aquesta situació en els homes i dones, que són víctimes del “tràfic de persones”. Dones i joves que han estat enganyades i ara es veuen obligades a exercir la prostitució.\n4. Hi ha un col·lectiu que és molt vulnerable, persones que surten de la presó sense cap mena de recolzament, no disposant d’habitatges dignes, sense cap lligam familiar o d’amics que els ajudi en aquesta nova etapa.\n5. I potser un dels més esfereïdors és el dels menors que han arribat a casa nostra i no tenen ni lloc ni família i cauen en la delinqüència com un únic recurs per a la seva pobresa. Potser només ens molesten els seus robatoris i les molèsties que originen, però les seves vides no estan ateses suficientment.\n6. Ens manca a tots en general, sensibilitat i bon criteri davant del fet de la marginació. Sovint tractem al marginat, com un delinqüent o persona perillosa.\n1. Que els ajusts socials aportats per les administracions públiques, a nivell estatal, autonòmic, i municipal, no han crescut en la mateixa proporció que han augmentat les necessitats. En l’actualitat manquen, menjadors socials, llocs dignes per passar la nit, netejar-se i canviar-se de roba. Hi ha poblacions de més de 50.000 habitants que no disposen de cap alberg, o amb places molt insuficients ( a vegades només amb dos o tres llits disponibles.\n2. Malgrat són més les persones que viuen l’exclusió social, les administracions publiques no han augmentat les plantilles d'assistents socials, que ajudin personalment als que viuen al marge de la societat. En el millors dels casos s’han incrementat, la vigilància en els nostres carrers, ja que preocupa més la repercussió social, desagradable, que tenen aquestes persones en la via pública, i no tant el patiment i les necessitats dels exclosos socials. Potser les partides destinades a qüestions que ens podrien avergonyir, com és els armaments venuts a països del Tercer Món, o els sous que es multipliquen amb la burocràcia, haurien de ser un tema d’estudi en moments de crisi com aquest.\n3. Denunciem el tractament informatiu dels mitjans de comunicació: Diaris, Televisió. Darrerament ha estat molt els reportatges periodístics, que ha tractat d’una forma sesgada i injusta el tema de la marginació. Se subratlla, tot el que comporta de perillositat social, la presencia “desagradable” en els carrers dels marginals, sense fer cap mena de reflexió al drama personal, i de les causes que els hi han portat. Especialment denunciable, però no només, és amb la “morbositat” que es presenta el fenomen de la prostitució.\n4. Falta molt camí a recórrer, perquè en els centres penitenciaris, siguin llocs de rehabilitació i no només de reclusió. I manquen mitjans d’ajuda (habitatge, feina, centres de reinserció), pels reclusos que surten de la presó, bé sigui amb permís penitenciari, o en llibertat.\nDemanem a les institucions públiques i a la societat en general\n1. Un augment de diners destinats a la reinserció social. En els pressupostos, aquest sigui un apartat significatiu.\n2. Que les normes de convivència ciutadana, tinguin com primer objectiu ajudar de manera eficaç als marginats, i no sols posar l’accent en normes punitives, destinades a donar “una bona imatge pública de la ciutat”.\n3. Programes que siguin efectius per ajudar a aquestes persones a sortir de la marginació.\n4. Un treball en conjunt de totes les entitats que treballen a favor dels exclosos socials. Elaborant plans comuns, buscant complicitats i complementarietats.\n5. Als mitjans de comunicació que tinguin un codi deontològic, on no es denigri a ningú, que es perseveri la “bona fama” de tothom, no fent judicis paral·lels. Posin més l’accent, en el patiment de les persones i no en la morbositat de les situacions.\nA les parròquies i comunitats cristianes\n1. Sensibilitat davant de la marginació. Només Déu coneix el cor de les persones. Ells són germans nostres, Fills de Déu, salvats en Jesucrist. Encara que no entrin en les nostres temples, ells són també membres de l’Església.\n2. Recordar que l’Eucaristia només es pot celebrar dignament, si no ens oblidem del més marginats.\n3. A la mesura de les possibilitats de cada comunitat, treballar conjuntament amb altres realitats eclesials o laiques per ajudar, eficaçment aquests col·lectius.\n4. Que en les parròquies s’organitzin grups de voluntaris que atenguin al més marginats.\nPublicat per goac barcelona a 22:41\nEtiquetes de comentaris: Crisi, Exclusió, Neoliberalisme\nManifest contra la llei d'estrangeria


CRÒNICA CADET MASCULÍ - CLUB HANDBOL CAMBRILS: 29 - 29 ~ CLUB HANDBOL RIBES\nCRÒNICA CADET MASCULÍ - CLUB HANDBOL CAMBRILS: 29 - 29\ndilluns, de gener 21, 2013 Cadet Masculí 2012/13\nJust el resultat i emocionant fins l’últim segon!\nAixí podríem definir un partit on l’últim minut i mig de joc ha estat el que ha marcat el resultat final. Un partit de joc molt ràpid i amb les forces molt igualades dels dos equips han evitat distanciar-se en el marcador, i el parcial de la primera part ha acabat amb un 15 – 14.\nEn la segona part, s’ha arribat 28-27 a falta de minut i mig per acabar el partit. Els místers es negaven a donar el partit per perdut. Tots dos han fet servir el temps mort per organitzar les últimes jugades d’atac i defensa que malauradament han fet arrodonir el marcador fins a l’empat. Resultat just per un partit vibrant fins a l’últim segon.\nEra important la victòria, però l’empat també serveix per mantenir l’equip a la segona posició de la classificació, i a la espera del que hagi fet aquest dissabte el primer classificat.


Educació, societat i pau\nAmb motiu de la II Jornada de Cinema “ Educació, Societat i Pau ” que se celebra a la Facultat el divendres 17 de març del 2017, la Biblioteca ha elaborat aquesta Guia de Recursos. La guia recull els documents que tenim al nostre fons sobre Educació per a la pau, així com els enllaços a una sèrie d’entitats i organismes que treballen sobre aquest tema. Per últim, trobareu el llistat de pel·lícules, algunes visionades durant la Jornada.\nA la Biblioteca trobareu una exposició dels materials disponibles sobre el tema.\nOrganismes que treballen per l’educació per a la pau\nConstruïm la pauBlog del Dia Escolar de la Noviolència i la Pau. Ofereix recursos per a l’educació per a la pau a les escoles.\nEduAlterXarxa de recursos sobre la pau, el desenvolupament i la interculturalitat.\nEducació per a la pau (Departament d’Ensenyament)Projecte de convivència i èxit educatiu elaborat pel Departament d’Ensenyament de la Generalitat de Catalunya per tal de que el currículum s'imparteixi d'acord amb els valors propis d'una cultura de pau.\nEscola de cultura de la pau (UAB)L’ECP té l’objectiu de promoure i desenvolupar els coneixements, valors i actituds de l'educació per la pau socio-crítica entre les persones de dins i fora de la comunitat universitària.\nFundipauL’associació Fundipau ofereix una sèrie de recursos educatius per treballar l’educació per a la pau. Entre aquest recursos destaca un llistat de pel·lícules sobre el tema.\nInstitut Català Internacional per la PauCreat pel Parlament de Catalunya a finals del 2007, com a desplegament del previst a la Llei de Foment de la Pau. La finalitat bàsica és promoure la cultura de la pau a Catalunya i al món, promoure la resolució pacífica i la transformació dels conflictes i fer que Catalunya tingui un paper actiu com agent de pau.\nPel·lícules sobre pau (disponibles a les biblioteques de la URL o a través del PUC)


El vigilant del far: d’abril 2016\nA trenc d’alba. Els ocells canten\nal pati. La primavera inunda\nel bosc de flors. De sobte apareix\ndavant meu un bonic poema i, quan\nmiro d’atrapar-lo a les xarxes de la\nmètrica, no aconsegueixo trobar-les.\nX'En Yu Yi\n(Versió catalana d’un fragment d’El amor y el tiempo y su mudanza. Cien nuevas versiones de poesía china, trad. espanyola de Carlos Manzano a partir de la versió anglesa de Kenneth Rexroth)\nEnviat pel vigilant a 16:48\nEtiquetes poesia, Xina


Controlat l'incendi a prop de Doñana i els desallotjats tornen a casa\nActualitzada 28/06/2017 a les 09:13\nDeclarat dissabte al poble de Moguer\n© Imatge de dos bombers lluitant contra les flames.\nEl Pla d’Emergències per Incendis Forestals de la Comunitat Autònoma (Pla Infoca) va donar quest dimarts per controlat l’incendi declarat dissabte passat al vespre al terme municipal de Moguer (Huelva), i va desactivar el nivell 1 que estava en vigor des de dissabte.\nL’alcalde del municipi convoca una reunió per avaluar els danys provocats pel foc\nEn declaracions al Lloc de Comandament Avançat, ubicat a Mazagón, després d’una reunió de coordinació del dispositiu, la consellera de Justícia i Interior, Rosa Aguilar, i el de Medi Ambient i Ordenació del Territori, José Fiscal, va destacar la tasca i el treball dels tots els tècnics que van participar en les tasques d’extinció d’aquest incendi.\nPel que fa als mitjans, els membres de la Unitat Militar d’Emergències (UME) ja s’han retirat i a la zona només queden, pel que fa a extinció, cinc guàrdies de l’Infoca, set vehicles autobomba i dos helicòpters, la tasca dels quals se centra a vigilar els petits punts calents que hi ha a l’interior del perímetre de l’incendi. D’altra banda, les 230 persones que encara estaven reallotjades als poliesportius d’Almonte i Moguer, de les zones de Las Madres i Las Posadillas, van poder tornar a casa seua.\nL’alcalde de Moguer, el socialista Gustavo Cuéllar, va convocar quest dimarts una una reunió de totes les regidories i caps de servei de l’ajuntament de la localitat andalusa per poder analitzar la situació i començar a avaluar els danys ocasionats per l’incendi.\nEn un altre ordre de coses, la ministra d’Administració Interna de Portugal, Constança Urbano de Sousa, va ordenar un estudi sobre el funcionament del sistema de comunicacions que coordina les forces d’emergència lusitanes, després que es detectessin errors durant la tragèdia de Pedrógão Grande.


Fantasies i deliris d’una espanya podrida – El Republicà\nFantasies i deliris d’una espanya podrida\nRússia torna a ser culpable és el crit habitual dels reaccionaris instal·lats al poder de l’Espanya sense imperi. Que el Ministre Borrell estigui afiliat al PSOE no vol dir res ni el situa com a home d’esquerres.\nRússia ha vingut a desestabilitzar Catalunya i fer mal a Espanya. Serà la venjança per allò de la división azul? Que ara es digui que hi ha espies russos adoctrinant el jovent que es manifesta contra la sentència del 14-O no hi ha qui s’ho cregui, quan sabem que ho havien certs funcionaris infiltrats a les manifestacions més dures.\nBorrell també ataca els empresaris catalans que no passen per el filtre previ de les Ambaixades. Allò de “a los catalanes ni agua” es veu que segueix vigent. Enterboleixen tot per què no fem negocis a l’exterior i els diplomàtics espanyols tenen com missió principal contrarestar tot el que facin els catalans. Els bons negocis queden o han de quedar per els de l’Ibex i els recomanats. Els catalans no ho són. Comvé afeblir Catalunya per donar la culpa al procés.\nUn diputat de VOX s’acaba de ficar amb Gibraltar. Gibraltar és l’etern somni d’una reclamació perduda, d’un territori que Felip V, encara Duc d’Anjou va lliurar als britànics pel Tractat d’Utrecht a canvi de la seva no intervenció militar a favor dels austriacistes i dels catalans.\nGibraltar és britànic diguin el que diguin els militants de VOX i els gibraltarenys han votat dues vegades en referèndum rebutjant tornar a la Corona hispànica. El Ministre Picardo està molest i se suposa que està demanant suport a la Navy per un si de cas. No tornem a pensar que les Malvines, és a dir Gibraltar, són nostres.\nLa corrupció que ha arrossegat dos ex presidents socialistes de la Junta d’Andalusia, sembla que no s’estén a les Ministres andaluses de l’actual govern en funcions que només fan que parlar de llei i ordre. Haver estat de Conselleres del govern andalús que va tolerar els ERES dels 680 milions d’euros no té cap incidència amb el passat del socialisme quan es mira cap un altra costat.\nLa corrupció socialista no se sap si és més perfecta que la dels càrrecs valencians, mallorquins i madrilenys del PP o la dels càrrecs catalans del 3%. Però l’esperit barruer que hi ha darrera la cerca de guanys darrera el càrrec no és cap fantasia. El deliri del diner fàcil, les comissions són fantasia quan arriba la intervenció policial. Què trist saber que s’ha acabat el “chollo” i el Jutjat acabarà dient alguna cosa.\nEl que si es fa notar és la tossudesa dels conservadors en pactar amb la ultradreta i intentar fer saltar el encara no investit Pedro Sánchez. Els ha animat la posició dels empresaris i les grans fortunes. No sabem, per què no ho diuen, si el Rei també hi és al darrera per què no li agradi que Pablo Iglesias defensi els drets dels treballadors des de un govern de coalició. Serà també una fantasia?\nLa política espanyola fa olor a podrida. L`excessiu partidisme, pressions i interessos dominants empenyen els partits a la crisi d’Estat més considerable dels darrers temps. El cas dels catalans és una minúcia comparat amb el que està passant i les ambicions en joc. El que no poden demanar és que els catalans ens fem un harakiri per afalagar les sessions del Teatre Reial.\n← 25n: Dia de la NO violència contra les dones prou violència política i patriarcal!\nBono, d’influencer socialista a aparell ortopèdic contra el progrés →


La Federació Espanyola de Municipis i Províncies (FEMP) i el Govern han anunciat la constitució d'un grup de deu experts per abordar el nou model de finançament local, de manera paral·lela al grup creat per estudiar el finançament autonòmic.\nAixí ho ha anunciat el president de la FEMP, el socialista Abel Caballero, després de la reunió mantinguda amb la vicepresidenta del Govern, Soraya Sáenz de Santamaría, i el ministre d'Hisenda, Cristóbal Montoro.\nCinc dels components d'aquest grup d'experts han de ser elegits pel Govern i els cinc restants, a proposta de la Federació Espanyola de Municipis i Províncies. Aquesta última ha designat ac uatre catedràtics i un tresorer municipal.\nEs tracta dels catedràtics d'Economia Aplicada Francisco Pedraja i Javier Suárez Pandiello, el catedràtic d'Hisenda Pública Juan José Rubio i el catedràtic de Dret Financer Pau Noi de la Cambra, als quals se sumarà Luis García Álvarez, tresorer municipal.\nEl Govern ha atès la petició de la FEMP perquè aquesta comissió d'experts es constituís de manera immediata i paral·lela a la creada per al finançament autonòmic.\nAbel Cabellero ha explicat que en els pròxims deu dia es constituirà el grup de treball sobre sostre de despesa, un grup la creació va ser abordada en la passada Comissió Nacional d'Administració Local, del qual formaran part representants del Govern, les comunitats autònomes, l'Administració local, la FEMP i la AIREF.\n"Es tracta d'una qüestió que ens urgeix en gran manera i que ha de ser tractada com més aviat. Volem que els Ajuntaments, bons complidors, tinguin un sostre de despesa que estigui d'acord al seu nivell de compliment", ha assenyalat l'alcalde de Vigo .\nCaballero ha tornat a reivindicar al Govern que els permeti invertir el superàvit que van generar l'any passat ajuntaments i diputacions, i que segons ha dit tornarà a rondar els 4.000 o 5.000 milions d'euros. "Volem resposta immediata, això no pot esperar, estem al febrer", ha dit Abel Caballero, recordant que qualsevol modificació legal que els permeti aprofitar aquests diners els obligarà a esperar fins almenys el mes de maig.\nReferent a això, ha assegurat que els ajuntaments estan a l'espera de les propostes que faci per ells el Govern en els pròxims Pressupostos de l'Estat, el projecte per a aquest any que encara no s'ha presentat. I ha subratllat que els municipis es mostrarà a favor que es donin suport els comptes al Congrés si el seu contingut els convenç. "Si és bo per als 47 milions de persones que governem des dels ajuntaments, actuarem com a Estat, vetllant pels nostres ciutadans", ha dit.\nCaballero ha explicat també que de forma immediata, per acord d'ambdues parts, es posarà en marxa el grup de treball que va a revisar l'aplicació de la regla de despesa als ajuntaments, que reivindiquen un canvi en la normativa per a ells ja que compleixen amb la senda d'estabilitat.


Els alumnes de 1r d’ESO han visitat l’exposició inaugurada recentment al Parc de l’Aigua sobre el científic lleidatà Joan Oró.\nDins del projecte “ Coneguem Lleida, coneguem Guindàvols” els alumnes han pogut conèixer l’obra del científic lleidatà i han descobert que els seus estudis van ser claus per entendre l’origen de la vida al nostre planeta. Així mateix, els han explicat que va col·laborar en projectes d’investigació espacial de la NASA, com el projecte Apol·lo, i el projecte Viking.\nL’exposició recull alguns objectes personals d’en Joan Oró, com el seu ordinador, una maqueta de Mart i de la Lluna, fragments de meteorits, petites roques lunars i alguns dels nombrosos diplomes i premis que va rebre durant la seva carrera.\nL’exposició organitzada per la Fundació Joan Oró intenta apropar i donar a conèixer el personatge per fomentar la vocació científica entre els més joves.


El Cooppel, un joc tarragoní que travessa fronteres\nEl professor tarragoní Josep Maria Ferran impulsa un «joc de taula per potenciar la família i el caliu de l’amistat»\ndiumenge, 17 de febrer 2019 - 06:00h\nImatge de la presentació del joc Cooppel a Tortosa | Cedida\nJosep Maria Ferran és un tarragoní, professor jubilat, vinculat amb l’institut Martí i Franquès, amb l’Ateneu de Tarragona i amb l’associació de veïns Verge del Carme, que fa cinc anys que mou arreu de Tarragona, per Reus, Falset, Mora la Nova i, la novetat, Andorra, un joc que ha inventat: el Cooppel.\nEl Principat dóna al Cooppel el caràcter internacional que necessita pel seu reconeixement davant la Unesco. Reconeixement destinat, sobretot, a demostrar «els efectes mentals i els beneficis de la pràctica social, creativa i mental de jugar al Cooppel». A Andorra els ha rebut la Cònsol Major del Comú (Ajuntament) Conxita Marsol i l’arxipreste de les Valls d’Andorra, mossèn Ramon Sàrries.\nPerò què és el Cooppel? Cooppel és, segons explica Ferran, «un projecte que serveix per potenciar uns valors a la societat, com són la família o el caliu de l’amistat».\nAquest projecte pren forma de «jocs de taula i de taulers, en tres camps: oral, escrit i iniciatives». En resum: «és un joc que s’ha d’aprendre com els escacs, com el dòmino, com el parxís... Ajuda al control mental, a aprendre a aprendre, i promou la relació d’amistat».\n«Destinat a jugadors de 0 a 100 anys»\nEstà destinat a jugadors «de 0 a 100 anys» i en Josep Maria, convençut de les bondats de la seva creació, l’impulsa no només amb la seva presència a diferents mitjans de comunicació, sinó a través d’un compromís de col·laboració amb el departament d’Ensenyament del govern de la Generalitat.\nAquest compromís comporta quatre visites setmanals a l’institut Martí i Franquès on «de cinc a set de la tarda, amb estudiants de batxillerat i practicants de la Universitat Rovira i Virgili, ajudem a les famílies, a través del Cooppel a comunicar-se pares i fills, planificar i motivar. A aquestes trobades les hem denominat espais Cooppel».\nUna sessió del Cooppel a l'Institut Martí i Franquès de Tarragona | Cedida\n«En resum, el Cooppel és un recurs per ajudar a les famílies en el seu creixement personal i familiar, en el rendiment acadèmic dels seus fills i filles menors d’edat, en el canvi d’actituds en l’aprenentatge, en les produccions creatives i en la satisfacció cooperativa de tots els membres de la família», amplia la definició el seu creador, Josep Maria Ferran.\n«El Cooppel està obert a tothom, a totes les religions, a totes les nacions»\nQuan es parla de valors és impossible no preguntar-se si estem davant d’un producte de caràcter religiós. Encara més quan darrere del Cooppel hi ha algú com en Josep Maria, coordinador de Vida Creixent, el moviment cristià de la gent gran de l’Arquebisbat de Tarragona. Ferran assegura que «nosaltres estem oberts a qualsevol classe de valors. Hem cercat el reconeixement de la Unesco i aprofito per recordar que la Unesco té com a lema construir la pau en els homes i dones que és el mateix principi que el Cooppel».\n«El Cooppel respecta la llibertat de consciència, la llibertat religiosa i us poso com a exemple la taula rodona que vam fer a l’Ateneu, on va venir un budista que ens va parlar sobre el control mental, un punt en comú amb el nostre joc» afegeix aquest tarragoní fortament lligat a moviments associatius de la ciutat.\n«Tant l’Islam, com el judaisme, el catolicisme o els evangèlics cerquen sentir-se emparats per la comunitat, tenir control sobre la seva ment i això és el Cooppel: tothom necessita entrenar la ment i per això estem a disposició de tothom, de totes les religions, totes les nacions, tots els col·lectius, tothom...» clou Josep Maria Ferran.\nEl Cooppel neix a l'Ateneu de Tarragona\nEn Josep Maria està convençut que «amb la pràctica reflexiva del Cooppel en família consolidem les competències bàsiques pel diàleg, eina bàsica per la justícia i la pau». El Cooppel neix a la seu de l’Ateneu de Tarragona on en Josep Maria, amb altres tarragonins il·lustres, com en Jordi Freixa, el conegut músic Jordi Català; o Francesc Ferrer, l’antic síndic de l’Ajuntament de Tarragona, forma part de la seva junta directiva.\nFerran ha arrossegat a l’Ateneu, en la seva tasca incansable de donar a conèixer el Cooppel, a tota mena d’autoritats polítiques, des del subdelegat del Govern fins al delegat del Govern de la Generalitat, regidors del govern municipal de Tarragona i representants de la societat civil de la ciutat.\nMontblanc acollirà el Projecte de Servei Comunitari en col·laboració amb el Departament d'Educació


Grup Casals Reig - Serveis Jurídics a Torelló\nEts aquí: Inici / Serveis Jurídics\nDisposem d’una àrea específica de serveis jurídics per tractar els temes en totes les àrees de pràctica. Som especialistes en l`àmbit d’herències així com Impost de succesions i donacions. Proximitat, confiança i serietat són els nostres fonaments d’aquest servei:\nReclamació de legítimes i llegats\nSuccessió d’empresa familiar\nSeparacions Divorcis Mutu Acord i Contenciosos.\nPlans de parentalitat. Convenis reguladors.\nAccions de Filiació. Determinació, reclamació i impugnació. Accions derivades de canvis de filiació.\nReclamació extinció i modificació de pensions matrimonials\nLiquidació règim econòmic matrimonial\nExecució de resolucions dictades en processos de família.\nL’Àrea de Dret Immobiliari i de la Construcció assessora empreses i particulars en tot tipus de transaccions que tinguin per objecte béns immobles de qualsevol naturalesa: solars i terrenys, oficines i locals comercials, habitatges, edificis industrials, complexos residencials, comercials, turístics, culturals, esportius o hotelers, etc.\nEl nostre assessorament engloba tot el procés necessari per al complet desenvolupament de qualsevol activitat immobiliària, des de l’anàlisi registral, urbanístic i administratiu dels immobles, fins a la confecció de tot tipus de contractes preparatoris ( arres, opcions de compra, promeses , etc ) o confirmatoris de les transaccions, passant per la supervisió de la seva legalització, i tot això, complint amb la normativa administrativa i sectorial que, en cada cas, els reguli.\nDissenyem per a cada supòsit l’esquema jurídic que millor s’ajusta a cada tipus d’operació: compravenda , arrendament, drets de superfície, concessions administratives, surt &leaseback, promoció delegada, leasing immobiliari, construcció i gestió de projectes, projecció i direcció d’obra, etc .\nPrestem assistència jurídica especialitzada en matèria immobiliària en processos de revisió legal ( duediligence ) per a la transmissió d’empreses amb actius immobiliaris, en processos concursals, de recuperació d’actius d’entitats financeres, de refinançament de deutes, etc .\nTambé som experts en matèria de drets reals, propietat horitzontal i arrendaments.\nDesnonaments i reclamació de rentes impagades\nConstitució i assessorament de Comunitats de Propietaris\nReclamació de rendes front al arrendatari pels danys causats al immoble\nAssessorament en tot tipus de contractes immobiliaris\nActualment l’exercici de l’advocacia en l’àmbit del dret penal requereix una profunda especialització. Això es deu a tres motius fonamentals: 1) l’expansió del dret penal a àmbits tradicionalment propis del dret públic o privat, 2) la seva internacionalització, deguda als cada vegada més freqüents sistemes de persecució extraterritorial així com a la intensificació dels mecanismes de cooperació judicial internacional, i 3 ) el constant procés de reforma de les lleis penals nacionals i estrangeres.\nLa introducció en el dret penal espanyol d’un sistema de responsabilitat penal de les persones jurídiques, de manera acumulatiu a la dels seus administradors i directius, ha modificat la pròpia concepció de l’exercici de l’advocacia en Dret penal. Aquest sistema existeix, per cert, en la majoria de les legislacions estrangeres, donant-se una clara tendència cap a la seva generalització. L’advocat penalista ha de ser, doncs, un assessor independent en l’adopció de mesures preventives de la responsabilitat penal de les empreses.\nEn fi, el coneixement del dret penal aplicable s’ha convertit en un element imprescindible en qualsevol operacions societàries ( fusions , adquisicions , etc.) Que tinguin lloc en territori espanyol, així com de les inversions espanyoles a l’estranger.\nPatrimoni: Estafes, apropiacions indegudes, alçaments de béns i concursos punibles, defraudacions de la propietat intel·lectual i industrial, falsedats.\nConflictes societaris: Falsedats en la informació social, acords abusius i lesius, denegació d’informació, gestió deslleial.\nMercat: Competència deslleial, protecció del secret empresarial, alteracions de preus, corrupció entre particulars, protecció dels consumidors.\nBanca i borsa: Fraus financers, estafes de crèdit i d’inversió, delictes corresponents als mitjans de pagament, abús d’informació privilegiada.\nHisenda pública i ordre econòmic: Defraudacions a la hisenda pública i la Seguretat Social, fraus a la Unió Europea en matèria tributària i de subvencions, blanqueig de capitals, contraban, defensa de la competència .\nUrbanisme i medi ambient: Delictes de construcció i edificació en sòls protegits, delictes de contaminació de sòls, atmosfera, contaminació acústica i gestió de residus, tràfic d’espècies protegides, protecció del patrimoni històric – artístic .\nImprudències professionals: En l’àmbit de fabricació i distribució de productes, en l’activitat medicosanitària, en els professionals de la construcció i edificació, en el trànsit rodat.\nNoves tecnologies: Delictes contra el patrimoni, l’honor, la intimitat o la indemnitat sexual a través d’internet, delictes en relació amb el maneig de correus electrònics.\nFamília: Protecció de la vida, integritat física i salut, violència domèstica, protecció de les relacions familiars .\nHonor i llibertat: Injúries i calúmnies, coaccions, detencions il·legals i amenaces, delictes sexuals.\nAdministració pública i Administració de Justícia: Suborn, malversació, prevaricació, corrupció del sector públic nacional i internacional, fals testimoni, fraus processals.\nDefensa corporativa: Disseny de criminal complianceprogrammes, defensa processal de persones jurídiques.\nDefensa europea: Ordres Europees de detenció i lliurament, ordres europees d’embargament de béns i assegurament de proves, qüestions prejudicials davant el Tribunal de Justícia de la Unió Europea, coordinació de defenses en altres jurisdiccions europees.\nDefensa internacional: Processos d’extradició, recursos davant el Tribunal Europeu de Drets Humans, coordinació de defenses en altres jurisdiccions estrangeres .\nDret Mercantil o d’empresa\nEl Departament de Dret Mercantil presta assessorament en totes les subespecialitats del Dret Mercantil, tant des d’una perspectiva d’assessoria d’empreses(societari, contractació mercantil, govern corporatiu) com en operacions (fusions i adquisicions, privateequity, mercat de valors, reestructuracions societàries).\nEn particular, les àrees de pràctica del Departament de Dret Mercantil són les següents:\nEmpresa Familiar. Organs de gestió. Protocol familiar.\nContractació mercantil, contractes financers, bancaris i d’assegurances\nCompliment de normativa referent a protecció de dades\nBancari i Financer.\nDret europeu i de defensa de la competència.\nTelecomunicacions i Comerç Electrònic.\nAcció si Normativa Bancària.\nL’Àrea de Pràctica de Dret Fiscal acumula una àmplia experiència, en el tractament de la problemàtica tributària dels nostres clients ja siguin persones físiques o jurídiques. Els nostres professionals es troben en una posició immillorable per formular propostes de millora fiscal, afrontar l’estudi de situacions concretes i calibrar l’adequació al cas particular de les diferents polítiques possibles en l’àmbit de la planificació fiscal. Així mateix, l’experiència acumulada en la nostra relació amb l’Administració Tributària ens permet afrontar amb garanties qualsevol tipus de revisió o actuació que aquella pugui emprendre.\nSón serveis propis de la nostra pràctica, entre d’altres:\nL’assessorament continuat a les empreses en l’adequada atenció de les seves obligacions tributàries .\nL’anàlisi de la fiscalitat d’operacions econòmiques puntuals, formulant aquelles alternatives que condueixen a una optimització de la càrrega tributària en operacions financeres, d’assegurances, immobiliàries i d’estructuració patrimonial, entre d’altres.\nLa planificació fiscal d’estructures societàries des d’una doble dimensió nacional i internacional.\nLa fiscalitat de les operacions de reestructuració d’empreses i, en especial, de les operacions de fusió i adquisició.\nLa fiscalitat dels patrimonis personals i familiars, incidint en els aspectes de tributació patrimonial i successòria.\nLa fiscalitat d’entitats públiques i parapúbliques, incloses les entitats amb ànim de lucre com fundacions, associacions i entitats docents i esportives.\nL’atenció de les relacions dels nostres clients amb l’Administració Tributària, amb especial referència a la seva representació davant la Inspecció dels Tributs.\nLa substanciació de recursos i reclamacions davant l’Administració Tributària i els tribunals contenciosos administratius\nL’Àrea de Pràctica de Dret Civil es compon dels següents serveis:\nReclamacions de quantitat i deutes\nDemandes i contestes en tot tipus de procediments.\nAssistència, negociació i redacció de tota mena de contractes.\nDret dels consumidors.\nDret de les persones. Dret a l’honor, intimitat i pròpia imatge.\nResponsabilitat civil per imprudència, culpa o negligència. Indemnitzacions.\nCirculació. Danys i Perjudicis.\nDret registral, notarial i hipotecari.\nDefensa jurídica precontenciosa, contenciosa i arbitral.\nRedacció de tot tipus de contractes de treball, d’acord amb les necessitats, el funcionament i l’estructura de cada empresa, amb especial referència a pactes d’exclusivitat, de no competència i de confidencialitat .\nJornada, vacances, faltes i sancions dels treballadors.\nResolució de la relació laboral a instància de l’empresa i defensa jurídica en els processos judicials que es puguin plantejar davant la jurisdicció social.\nContractació i extinció dels contractes de treball d’alts directius. Analitzem, des de múltiples angles, tota la varietat de pactes possibles, com clàusules de blindatge i de no competència, ajustades a l’empresa, a la Llei i a l’entorn de mercat. Cessament i extinció de contractes d’alta direcció, procediments legals i pràctics.\nContractació laboral d’estrangers.\nSistemes retributius i plans d’opcions sobre accions.\nPlans de pensions i previsió social complementària.\nManuals sobre polítiques i protocols de conducta.\nNegociació Col·lectiva i Relacions Laborals\nPactes i convenis col·lectius.\nAssessorem en les més complexes operacions de reestructuració , reorganització , tancaments parcials o totals, que impliquen acomiadaments col·lectius en expedients de regulació d’ocupació en totes les fases, prejubilacions, sistemes de renda i recol·locacions . Disseny del pla social i pla de contingències en el si de l’expedient de regulació d’ocupació .\nAjudem a les empreses al llarg de tot el procediment legal per a la implantació de modificacions substancials dels contractes de treball de caràcter col·lectiu .\nRepresentem a l’empresa en les seves relacions amb els sindicats .\nGestió del tancament patronal .\nOutsourcing i subcontractació d’activitats.\nArbitratge i Litigis en l’ordre jurisdiccional social\nRepresentem als clients en tot tipus de procediments , judicials i extrajudicials :\nArbitratge i solució extrajudicial de conflictes .\nAcomiadaments: assistència lletrada en les vies judicial i administrativa prèvia.\nDefensa i representació de l’empresa en conflictes individuals plantejats amb els seus treballadors durant la vigència o després de l’extinció de la relació laboral.\nConflictes col·lectius plantejats pels treballadors o els sindicats davant els diferents òrgans competents.\nRecursos de Suplicació i de Cassació .\nProcediments administratius i contenciosos administratius\nSubvencions i bonificacions a la contractació .\nAssessorament sobre els règims de Seguretat Social aplicables a les diverses situacions que es puguin donar en el si de l’empresa.\nTramitació de recursos administratius i contenciosos derivats d’actes de liquidació i / o infracció incoades per la Inspecció de Treball.\nModificació de compromisos per pensions en l’àmbit de la negociació col·lectiva.\nDefensa jurídica en les reclamacions derivades de la previsió social empresarial.\nProcediments administratius: intervenció en tota classe de procediments administratius redactant al·legacions, informes i recursos administratius i representant al client en negociacions.\nProcediments contenciosos administratius: direcció lletrada de recursos contenciosos administratius en totes les àrees del dret administratiu i davant totes les instàncies jurisdiccionals, tant unipersonals com col·legiades.\nDirecció lletrada en tot tipus de recursos d’empar a davant del Tribunal Constitucional.\nQuantes coses es poden solucionar per una via amistosa ?\nLa mediació és aplicable a la majoria de situacions de conflictes civils i mercantils.\nÀmbits específics on s’aplica amb èxit la mediació de conflictes és:\nMediació comunitària (conflictes entre veïns, problemes amb finques..)\nMediació familiar (divorcis, herències, conflictes entre germans, pares i fills..)\nMediació educativa (problemes entre docents, entre mestres i alumnes, entre companys de l’ escola..)\nMediació sanitària (problemes dins els centres sanitaris, reclamacions d’ usuaris)\nMediació hipotecària (intermediació amb entitats bancàries, aplicació codi bones pràctiques, negociació entitat, dació pagament..)\nMediació laboral (el món laboral té un reglament específic, però també està prenent força la mediació)\nMediació civil-mercantil (incompliments de contractes, reclamacions dineràries, lloguers, compra-vendes…)


Prevenció i salut laboral - STEPV UPV - Actualitat sindical a la UPV\nAclariment de STEPV a la comunicació del rector sobre el protocol COVID\nAhir el rector va enviar una comunicació sobre l’actualització del protocol intern d’actuació per l’alerta sanitària COVID-19. Des de STEPV volem aclarir que: • El contingut de la carta del rector no s’ajusta a allò que es va debatre i aprovar en el Comité de Seguretat i Salut, si no a allò que la Conselleria i [...]\nInici de curs ple d’incerteses respecte a la Covid (aforaments, distàncies, etc.)\nComencen les classes i la gran majoria de personal no sabem oficialment en quines condicions: 1. El passat 21 de juliol es va convocar el CSS de la UPV per a actualitzar el protocol COVID per al curs 2021/22. Després de diverses reunions encara demà, dia 7 de setembre, el CSS continuarà reunint-se per a [...]\nEn el Pais Valencià 56 persones van morir en 2020 per accident en els seus llocs de treball i altres 18 per accident in itinere (mentre anaven o tornaven de treballar). Les persones treballadores i el conjunt de la població han sofrit especialment les conseqüències de la crisi sanitària –també la laboral i socioeconòmica– de [...]\nCamps electromagnètics a la UPV\nDijous passat es va celebrar una sessió del Comité de Seguretat i Salut de la UPV (CSS UPV), i es va abordar el tema de possibles radiacions electromagnètiques a la UPV. El cap del Servei de Prevenció ens va informar que fa uns anys es van fer mesures, i en vista que els resultats no [...]\nDes de STEPV vam sol·licitar al Comité de Seguretat i Salut (CSS) de la UPV que publicara els nombres de casos COVID que s'estaven donant a la UPV. La presidenta ens va confirmar que si era viable i possible, per la protecció de dades, ho intentaria. Finalment, en l’última reunió del CSS se'ns va confirmar, [...]\nSaps si la teua vitrina aspira correctament? Saps per a quins productes pots utilitzar-la i per a quins no perquè podria ser perillós per a la teua salut i la d’aquells que l'envolten? Des de la UPV fa temps que s’avalua el funcionament de les vitrines d’extracció dels laboratoris i els assigna un color que [...]\nEL CORONAVIRUS ES CONTAGIA PER L’AIRE Sol·licitem la revisió del protocol intern de la UPV d’actuació contra el coronavirus\nDesprés que s’actualitzara el protocol d’actuació contra la COVID-19 el passat 21 de gener de 2021, ara es coneix l'evidència científica que l'aire és la principal via de contagi en l'actualitat de la COVID-19. L'OMS ja reconeixia l'aire com a via de contagi, però els últims i més recents estudis indiquen la conveniència d’insistir més en [...]\nAjusta’t bé la mascareta, o serveix de poc\nDe poc serveix una mascareta FFP2 si no la portes ben ajustada. Un buit del 2% de la seua superfície pot deixar passar fins al 50% de l'aire que respires. Portaries una mascareta amb un forat al mig? Portar la mascareta sense ajustar els laterals és com dur-la amb un forat al mig, és a dir, [...]\nPlanificació preventiva 2021\nDesprés de diverses i intenses reunions del Comité de Seguretat i Salut (CSS) de la UPV, finalment s’ha aprovat la planificació preventiva del 2021. Celebrem que aquesta planificació reculla gran part de les sol·licituds del personal delegat de prevenció. Inclou també moltes accions que van quedar pendents en 2020, a causa de la pandèmia, a [...]


Súria, de ruta medieval - Idees de viatge - Barcelonaesmoltmes.cat\nSúria, de ruta medieval - Idees de viatge\nLa falla de Migmón\nItinerari de natura pel riu Cardener\nQue aquest cap de setmana se celebri a Súria la Fira d’Oficis Medieval no és casualitat. El Poble Vell manté l’estructura de la vila que va néixer al voltant del castell de Súria i els carrers que, posteriorment, van fer créixer aquest petit nucli medieval. Avui, descobrirem la història d’aquests carrerons, marcada per la geologia del terreny, i acabarem el dia passejant pel costat del riu Cardener.\nHo farem acompanyats d’en Carles i la Cris del blog de viatges en català wetravel.cat, que han seguit aquesta ruta d’un dia per descobrir l’essència medieval de Súria:\n10.30h Visita guiada pel Poble Vell\n12.30h Tast de les falletes de Súria i cervesa artesana Pirata\n14.00h Dinar al restaurant Copi\n16.00h Itinerari de natura pel riu Cardener\nUna visita guiada de 2 hores ens porta a descobrir tots els detalls i curiositats de la Súria Medieval. És una ruta molt complerta i 100% recomanable que recorre tots els carrers del Poble Vell, però també s’endinsa al castell, on coneixem la història de l’edifici més antic del municipi, i a l’església, on descobrim com va afectar el brot de còlera al poble i quins van ser els orígens eclesiàstics de la població. Un recorregut per la història de Súria que permet entendre el seu present. A continuació us detallem alguns dels punts que es visiten.\nEls orígens de Súria\nEls carrers Major i Sant Climent són els més antics del Poble Vell de Súria, edificats al voltant del segle XIII al costat del castell (fins llavors només una torre d’homenatge). El carrer Major era el lloc on s’hi concentraven les botigues durant l’edat mitjana. Una carnisseria on s’hi venia principalment porc i xai; una botiga de venda de pesca salada, amb bacallà remullat o conservat en sal i on també servien les provisions d’oli i aigua ardent; i un forn i una taverna, que es donaven per subhasta pública i havien de vendre pa i vi de qualitat. Completava l’oferta un hostal al camí Ral. El carrer Sant Climent és un dels més estrets del Poble Vell, fa ziga-zagues, i encara manté alguns porxos i alguns arcs.\nEls orígens del castell de Súria\nL’entrada al castell de Súria és un dels punts forts de la visita guiada pel Poble Vell. És des de dins des d’on es pot veure amb claredat el seu origen: una torre d’homenatge construïda cap al segle X pel comte de Barcelona com a torre de vigilància, que servia per controlar la frontera entre cristians i musulmans.\nDins del castell, descobrim la història completa a través d’un relat explicat per Guillem de Bosch, qui va ser el castlà al segle XIV, la persona de confiança que nomenava el senyor perquè es feia càrrec del castell en la seva absència. De torre de vigilància va passar a residència i castell al 1300 quan va ser propietat dels senyors de Cardona. Entre els segles XVI i XVII Súria es va convertir en una vila fortificada, el castell va incorporar elements de defensa i el poble va créixer amb noves cases i carrers. Al segle XIX, el poble comença a traslladar-se al costat del riu on s’hi ubiquen fàbriques tèxtils i es fa la carretera cap a Manresa, fins que el 1920 el castell és abandonat fins el 1980, quan es comença a rehabilitar. Al llarg de tots aquests segles, a part de residència dels senyors feudals, el castell ha estat presó, convent de monges, fàbrica de seda, escola parroquial i mas.\nUn altre dels punts que es visiten és l’església del Roser. Fins la Guerra Civil va ser l’església parroquial de Súria, però durant el conflicte va ser saquejada i cremada i la van tancar fins els anys 50, quan hi van fer una reforma molt justa. A l’interior es poden veure restes iberes, tombes de lloses de nens de l’època preromànica, quan s’enterraven els nens a la sagrera, i l’absis romànic, que manté unes pintures romàniques molt bàsiques, però ben conservades. No sap qui les va pintar, però hi apareix un campaner i una hipòtesi diu que ell mateix en va ser l’autor. A banda, l’església té una exposició permanent sobre l’epidèmia de còlera que va patir Súria el 1885, quan va morir un 15% de la població en poques setmanes.\nEl poble dels segles XVI i XVIII\nA part del creixement del Poble Vell amb carrers, cases i muralla, Súria també va fer obrir dues portes d’entrada a la població: la de Manresa i la de Cardona. Aquesta segona encara és actualment una de les entrades al poble i un dels punts més fotogènics. No us perdeu una passejada per aquest racó encantador.\nCom Cardona, Súria també té un subsòl ric en sal i potassa i una història geològica interessant. Forma part del Geoparc de la Catalunya Central, principalment per la falla de Mig Món. És un anticlinal fallat, és a dir, un aflorament on les capes de roca estan plegades i trencades per les intenses forces de les plaques que fa milions d’anys van aixecar els Pirineus. La llegenda diu que en aquest indret, quan es va crear el món, Déu va ajuntar les dues meitats de l’escorça terrestre. D’aquí el nom de Migmón. Si voleu veure bé la falla, heu d’anar a la sortida del poble en direcció Cardona. Allà trobareu una placa explicativa i, just davant, podreu veure el fenomen.\nMaridatge de falletes i cerveses La Pirata\nPer donar a conèixer la falla de Migmón, fa sis anys que la Fleca de la Font va crear les falletes, unes galetes artesanes de coco, cacau i ametlla amb la forma de la falla que es venen dins d’una caixa on es difon l’existència d’aquest fenomen. L’Àngel, el pastisser que va idear aquestes galetes, ens fa un tast maridat amb dues cerveses artesanes La Pirata, una marca de Súria que ha guanyat diferents premis a diversos festivals de cerveses artesanes i que exporten a tot el món. La Pastelón i la Hard Desicion són les dues cerveses que hem fet servir per maridar les falletes ja que contenen ingredients com el cacau o la canyella i estan elaborades per combinar amb dolços.\nDinar al restaurant Copi\nAl barri de Salipota, hi ha el restaurant Copi amb més de 30 anys d’història. És un lloc sense pretensions, capitanejat per en David, fill dels primers propietaris, que treballa molt bé el producte de proximitat i la cuina de mercat. Ofereix opcions per a totes les butxaques, des de tapes i plats combinats fins a plats més elaborats. Heu de provar, sí o sí, les braves, amb la mateixa recepta que fa 33 anys, els embotits de proximitat i el pop a la Gallega. De segon, amb qualsevol plat de carn o de peix, segur que encertareu.\nPer aprofitar un dia de tardor espectacular, ens animem a fer una passejada resseguint el curs del riu Cardener al seu pas per Súria. Una ruta que dura una hora i 40 minuts, sense parades. És un itinerari fàcil i pla que es pot seguir a través de la ruta que proposa l’aplicació Natura Local i els plafons informatius que trobes al costat del riu.\nEl bosc de ribera del Pla de Reguant\nDesprés de resseguir el tram que passa per l’interior del poble, arribem a un bosc de ribera preciós. El bosc del Pla de Reguant és una de les millors arbredes del riu Cardener, classificat com Espai d’Interès Natural. Nosaltres trobem un tronc a terra, on fem un descans mentre contemplem com els arbres van mudant les fulles. Ens encanta la tardor!\nEl mirador de la Creu de Rosselló\nÉs el punt més elevat de la ruta, on hi ha l’antiga creu de terme que senyalitzava l’arribada a Súria. Està just a sota del pou 4 de les mines de sal de Súria i és un mirador ideal per acabar la ruta d’avui des d’on es contempla el Poble Vell, el poble actual i la muntanya artificial de sal.\nPoble Vell. La visita guiada es fa normalment a les 11h però cal reservar abans. No hi ha número mínim de persones i també s’adapten a altres horaris.\nCastell i església. Només hi podreu entrar si feu la visita guiada. Normalment no estan oberts.\nLa Fleca de la Font. És l’única pastisseria artesanal que queda a Súria i són els creadors de les falletes de Súria.\nRestaurant Copi. El cap de setmana ofereixen carta amb un munt de varietat: des de tapes, plats combinats i primers i segons. Depenent del que demaneu tindrà un cost diferent, però compteu que podeu menjar per 15 euros si feu plat combinat i postres i per 25 amb menú complet.\nItinerari de natura. El trobareu detallat a l’aplicació Natura Local i també trobareu cartells informatius al llarg de la ruta. Es pot fer en una hora i 40 minuts i és adaptat per a tota la família. Comença i acaba a l’estació de busos de Súria.\nFira d’oficis medievals de Súria\nLa Fleca de la Font


S'estan mostrant les entrades d'aquesta data: de març 25, 2018\nPintades davant la casa de el Jutge Llarena a la Cerdanya\nPintades davant la casa de Llarena a la CerdanyaEl Nacional\nLa formació política Arran ha pintat aquest diumenge la casa que té en propietat el Jutge Llarena al poble català de Das, a la Cerdanya. A les pintades s'hi pot llegir "Llarena feixista, ni a Das ni enlloc!". A més a més també hi han afegit un altre missatge pel jutge del Suprem que diu "els països catalans seran el teu infern".\nEl rector de la Universitat de Glasgow assumeix personalment la defensa jurídica de PonsatíAamer Anwar és un dels més reconeguts penalistes britànics i un gran defensor dels drets humans arreu del món\nPer: Redacció 25.03.2018 20:19\nDiputats del partit d'esquerres Die Linke consideren la detenció de Puigdemont a Alemanya "incorrecte" i "una vergonya" Redacció25/03/2018 - 18.57Actualitzat25/03/2018 - 19.44 0 Bundestag Wolfgang Kubicki, vicepresident del parlament alemany i jurista experimentat, ha assegurat en declaracions a la xarxa de diaris regionals alemanys, RedaktionsNetzwerks Deutschland, que a diferència d'Espanya, Alemanya no contempla el delicte de "rebel·lió". Kubicki diu, per tant, "no contempla l'extradició per a aquesta acusació" formulada per les autoritats espanyoles. Però també assegura que l'extradició per altres motius, en relació a l'euroordre i l'aplicació de la constitució espanyola és, per descomptat, concebible. El vicepresident del Bundestag confia en la bona feina de la justícia: "En qualsevol cas, espero un examen acurat de les autoritats…


Qui incompleix les restriccions?\nel desconcert de les autoritats sobre com lluitar contra el covid-19 és probablement la nostra principal feblesa en les actuals circumstàncies de pandèmia desbocada. Seré l’últim a criticar-los perquè conec com és de difícil prendre decisions en situació de gran incertesa. La població demana certeses, però no n’hi ha. Això suscita tota mena de reaccions. Per als que saben que són població de risc, s’ha imposat la prudència i l’obediència a qualsevol norma que s’imposi. Aquest segment de població, normalment el de més edat, prefereix la prudència en excés que no pas el contrari.\nDesprés hi ha els que saben –més ben dit, creuen saber– que no són població de risc. Aquests, típicament gent jove (i adolescent), compleixen les normes, però menys. Tendeixen a ser més escèptics sobre l’impacte de la pandèmia en la seva salut. En canvi, tenen clar que les normes anticovid els impedeixen fer totes les activitats que més els motiven i els agraden: la sociabilitat, les trobades amb amics, les festes, les discoteques i, en general, totes les que impliquen molta proximitat i cap protecció (ni distància ni mascaretes). Bona part de les mesures que s’estan imposant busquen impedir que aquests desitjos es puguin materialitzar perquè, segons els experts, són ocasions de difusió del contagi. Encara que els joves es contagiïn sense símptomes, poden passar fàcilment la infecció a parents que sí que poden desenvolupar simptomatologia, fins i tot greu. Molts joves es resignen i són complidors, en públic i en reunions més privades. Però molts no ho són, i abunden els complidors en públic però incomplidors en grups reduïts. I així va apareixent un conflicte entre generacions, res de nou, però en aquest cas esdevé un gran problema.\nLa situació és més complexa perquè entre la gent adulta, que ja no es pot considerar estadísticament jove, hi ha molts negacionistes i escèptics. Una cosa és la resistència d’adolescents i joves a deixar de fer allò que volen fer –sociabilitzar– i l’altra és la resistència dels adults a complir la lletra i l’esperit de les normes per motius –ideològics o no– que construeixen, sobretot, els negacionistes. Molts d’ells modulen el seu capteniment si es contagien (recordem Boris Johnson). D’altres, ni així (Donald Trump). El negacionisme és en part fill de la priorització radical de l’economia sobre la salut i, en part, fill de la segmentació radical de la informació i opinió públiques, que impedeix que el coneixement circuli bé per tot arreu, creant bosses d’opinió molt diferenciades a partir de dades contraposades.\nEls escèptics, que podríem caracteritzar com a complidors inconstants o negacionistes de conveniència, són aquells que compleixen quan costa poc i incompleixen quan costa més. Les seves pautes de comportament són diferents. Són aquells per a qui les multes poden ser més efectives per corregir la seva conducta laxa. Hi serien més sensibles. Hem de reconèixer que aquí hi ha molt a millorar.\nEls negacionistes són poc sensibles a les multes i estan disposats a polititzar qualsevol acte que facin. Representen un problema que només es pot intentar resoldre amb molt bones campanyes d’informació que arribin a tota la població.\nEls joves (en sentit ampli) són resistents. La seva naturalesa va en sentit contrari a les restriccions que s’aproven i justifiquen el seu incompliment contínuament. La seva raó els disciplina especialment per respecte i afecta la gent gran amb qui es relacionen o conviuen. Cal conèixer millor les seves raons i els seus sentiments, que pateixen la contradicció de veure que els seus sacrificis no són per a ells, que les restriccions de mobilitat i sociabilitat van directament en contra d’ells, i que les decideixen adults que les pateixen d’una manera ben diferent. Aquest és un conflicte entre generacions. Cadascuna es troba en un moment diferent del cicle vital. Uns busquen formar, consolidar i ampliar colles d’amics, aparellar-se, buscar feina, tenir iniciatives i emprendre projectes. Els altres tenen la família feta, la trajectòria consolidada i la pensió assegurada.\n¿No hauríem de ser més sensibles a aquests diferents col·lectius de població? ¿No hauríem d’escoltar-los, compartir arguments, millorar polítiques i, sobretot, no demonitzar-los? Alguns –els escèptics– poden necessitar sancions per treure’ls de la seva situació de confort. Altres –els negacionistes– necessiten informació sòlida, massiva i pels mitjans adequats. Altres –els joves– necessiten empatia, escolta activa i participació perquè puguin entendre els sacrificis que se’ls demanen.\nFinalment, han aparegut els irresponsables: les autoritats i les elits que se salten totes les normes amb impunitat i, si més no, amb gran negligència, com hem acabat de veure en un sopar multitudinari a Madrid. Per a aquests que són els que han de ser referents i exemplars, l’Estat, i ells mateixos, tenen instruments de reparació i els haurien de fer servir.\nnegacionisme política Madrid Covid-19 estat d'alarma


Amics de la Sardana d'Alguaire: Nit de la Sardana 2017 a Alguaire\nNit de la Sardana 2017 a Alguaire\nEl dissabte 18 de novembre hem tingut la satisfacció d'acollir a la nostra població la Nit de la Sardana 2017, la gran festa del sardanisme lleidatà.\nEl taller infantil de teatre va donar el tret de sortida als actes amb la representació de l'obra Tocats per la Sardana, escrita i dirigida per Gemma Massana amb la col·laboració del grup Lo Treato, els Merlinets i els Amics de la Sardana d’Alguaire.\nA continuació la Bellpuig Cobla ens oferí un meravellós concert amb música catalana i d'arreu del món. Durant el concert els petits sardanistes van irrompre a l'escenari per explicar-nos el que suposa ballar sardanes per ells i el joves sardanistes ens sorprengueren amb un emotiu manifest a favor de la llibertat a Catalunya al mateix temps que la cobla interpretava el Cant dels Ocells. A continuació les notes de la Santa Espina ens van fer esborronar, unint-nos a la campanya "Música per a la llibertat de Catalunya" per aportar escalf als presos polítics i per defensar la recentment proclamada república catalana des del moviment cultural català.\nDesprés d'aquest emotiu acte la tarda continuà amb el lliurament de trofeus del 43è Campionat de Colles Sardanistes de la Terra Ferma.\nPer tancar els actes de la tarda, els assistents vam poder degustar un còctel al temps que sonava el ritme del grup de batuca Petebé.\nA 2/4 de 10 de la nit arribà el moment més esperat de la festa, el lliurament del premis Sardalleida i Rotllana.\nAbans però, la Federació Sardanista va voler reconèixer la feina feta pel Marc Rovira al llarg dels sis anys que ha estat vinculat a la Federació, en el moment que deixa aquesta tasca.\nEl Premi Sardalleida 2017 va ser atorgat a la família Saladrigues, nissaga de músics vinculats a la Bellpuig Cobla des dels seus inicis.\nEl Premi Rotllana 2017 va ser atorgat a Pilarin Bayés per la seva contribució a la divulgació de la sardana a través dels seus dibuixos.\nLa vetllada continuà amb el sopar que fou animat amb el joc "No passis de la sardana". Els més joves van participar a la 3ª gimcana jove amb un seguit de divertides proves. Al llarg de tota la nit els assitents van poder participar al concurs de fotografia Nit de la Sardana 2017 a Instagram i es van poder fer fotos al photocall instal·lat a la sala.\nPer acabar, una animada ballada a càrrec de la Bellpuig Cobla va cloure una inoblidable vetllada.\nPodeu veure un complert reportatge fotogràfic al face del Manolo Arroyo aquí\nFotografies: Ramon Martí i Queraltó i Manolo Arroyo.\nEl nostre més sincer agraïment la Federació Sardanista de les Comarques de Lleida, a l'Ajuntament d'Alguaire, al grup Lo Treato, a l'Esbart Bell-Camp, al grup de batuca Petebé, als Merlinets, a la colla Flor del Segrià, a l'Enriqueta, la Dolors i l'Enriqueta i a tots els assistents per la vostra col·laboració i participació.


De les 5.389 dones en edat elegible que poden participar, 1.789 ja s'han fet la mamografia\n651x366 La realització d'unes proves a una dona amb càncer de mama. / ARXIU ANA La realització d'unes proves a una dona amb càncer de mama. / ARXIU ANA\nAmb motiu del Dia mundial contra el càncer de mama, que se celebra aquest dilluns 19 d'octubre, el ministeri de Salut ha volgut recordar la importància de la detecció precoç d'aquesta malaltia per garantir més possibilitats de curació. A Andorra, igual que a la resta de països desenvolupats, el càncer de mama és un dels principals problemes de salut pública. El mes de gener d'enguany es va iniciar la setena ronda del programa de detecció precoç del càncer de mama, una ronda que, com és habitual, té una durada de dos anys i s'allargarà fins al desembre del 2021. D'aquesta manera, de les 5.389 dones en edat elegible que poden participar en el programa, 1.789 ja s'han fet la mamografia i s'han pogut detectar tres càncers d'aquest tipus. Des de la primera ronda de cribratges s'ha detectat un total de 109 persones afectades per aquesta patologia.\nDes del ministeri de Salut recorden que, a més, des d'aquest gener s'ha ampliat la franja d'edat del grup diana a qui s'adreça aquest programa. Si en les anteriors convocatòries s'hi incloïen les dones d'entre 50 i 69 anys, a partir d'ara el grup s'eixampla fins als 74 anys. La modificació es va adoptar gràcies a les recomanacions recollides en la darrera avaluació del comitè director.\nPer participar en el cribratge, les dones seran contactades per carta oferint-los la possibilitat de fer-se la mamografia. Una vegada realitzada, si el resultat no mostra cap troballa, al cap de dos anys són convocades de nou per fer una altra exploració. En cas que es detecti alguna anomalia que requereixi estudis complementaris, s'informa la pacient i es lliura un diagnòstic amb les indicacions corresponents.\nFinalment, les autoritats sanitàries destaquen que tots els centres radiològics del país participen en el programa, i que en cas de desacord dos radiòlegs independents dirimeixen per consens. A més, durant els mesos de més impacte de la pandèmia van haver-se de reprogramar les mamografies previstes, però gràcies a l'esforç dels centres radiològics s'han pogut dur a terme durant els mesos d'estiu.\nPer a més informació, el programa ofereix el telèfon d'atenció directa 867.785, que està operatiu de dilluns a divendres, de les 10 a les 13 hores, excepte festius.


Festa Major de Sant Llorenç de Morunys - Turisme Solsonès\nFesta Major de Sant Llorenç de Morunys\nPublicat el 7 August, 2018\nSant Llorenç de Morunys, del 8 al 12 d’agost de 2018\nA les 18 h, XIV trobada d’acordionistes en acabat improvisacions. Lloc: Plaça Major.\nA les 18 h, Inauguració de la 13ª Mostra de Fotografies Antigues de la Vall de Lord. Dedicada al fotògraf piteu Marcelino Pujols i presentació de les novetats del Museu. S’obsequiarà als assistents amb un piscolabis. La Mostra restarà oberta del 9 d’agost a l’11 de setembre, matins, d’11 a 14 h i a les tardes, de 17 a 20 h. Lloc: Claustre del Monestir.\nA les 20 h, cercavila amb els geganters “Els tres savis piteus” i els grallers “Som Kom Som”. Durant el recorregut, a la plaça major, representació escènica dels 3 savis piteus.\nA les 21.30 h, botifarrada popular. Lloc: Era Nova\nA la 1 h, ball discoteca amb DISCO MÒBIL SOUNDER. Lloc: Pavelló. Entrada: Gratuïta\nA les 12 h, cercavila amb els geganters “Els tres savis Piteus”, els Grallers “Som Kom Som” i amb l’assistència dels gegants i grallers de Guixers. En acabat, Ball de la Coca a la plaça Major.\nA les 12 h, eucaristia en honor al Sant Patró. Lloc: Església parroquial.\nA les 17 h, Futbol femení. Lloc: Camp de Futbol les Morunyedes.\nA les 18 h, Grup d’havaneres Mar Endins. A la mitja part hi haurà cremat de rom per a tothom. Lloc: Plaça Major.\nA les 21.30 h, correfoc infantil. Lloc: Plaça Major.\nA les 22 h, Concert de guitarra clàssica. Cant i orgue a càrrec de Alina Elena. Ciolacu (guitarra clàssica) Mariana Laje (soprano) Gregori Farràs (orgue). Lloc: Església parroquial de Sant Llorenç de Morunys\nA les 23 h, ball de Gala amb L’ORQUESTRA SATURN (fins a tres hores de ball + versions). Durant la mitja part es farà el sorteig de 300€ de la segona Rifa de Turisme organitzat per l’Associació de Turisme i en acabar el grup de versions HEY PACHUCOS. Lloc: Pavelló Municipal. Entrada: 7€. (Venda d’entrades anticipades a l’oficina d’informació i turisme, preu 5 €)\nA les 11 h, espectacle musical infantil: “BITXOS RAROS”. De la companyia Nuri Total. A la sortida del teatre, cotó de sucre per a tothom de part del Dani i la Montse de “Apunta y dispara” per celebrar els 25 anys pujant a Sant Llorenç de Morunys. Lloc: Teatre municipal.\nA les 12 h, futbol Benjamins. Lloc: Camp de Futbol les Morunyedes\nA les 17 h, Futbol. 32è Memorial Josep Mª Xarau. Presentació de la plantilla del 1r equip (C. E. St Llorenç – C. F. Solsona B). Lloc: Camp de Futbol les Morunyedes\nA les 18 h, tirada de Bitlles Catalanes. Lloc: Camp de bitlles\nDe les 18 h fins a les 3 h, barraques amb els grups: Kullunuts, Farnat, Guirigall, The Naps a Cool’s, Vatua l’arç, Draft, The Mentres, i Kuissó.\nA les 22 h, Gran Correfoc. Lloc: Nucli antic de la vil.\nA les 10 h, XIII Concurs de gossos d’atura d’Odèn. Participants: Hilari Novillo – Jordi, Muxach – Juli Bayot – Armand Flaujat, – Esteve Rivero – Victor Bengoetxea, – Javier Olaciregui – Ismael Baix – Javier Garcia – Florenci Serra – Andrè Colobert – José Mª Pleguezuelos – Ferran Riu. Lloc: Montnou ODÈN.\nA les 13 h, actuació de Sardanes Cobla Juvenil Ciutat de Solsona. Lloc: Plaça Major.\nA les 17 h, espectacle infantil els “Barrrets màgics” amb en Dani Magyk. Lloc: Plaça Canal\nA les 18 h, Futbol veterans 15è Memorial Ramon Bessa i homenatge a Climenç Solé “Eladi”. Lloc: Camp de Futbol les Morunyedes\nA les 20.30 h, correbars. Venda d’entrades a l’oficina d’informació i turisme (entrades limitades). Preu: 12 euros. Al final del Correbars elecció de Miss. i Mr. Festa Major 2018.\nA les 23 h, Ball de final de festa major amb l’orquestra MOONLIGHT. Lloc: Plaça Major\nA la 1 h, Fi de Festa Major al pavelló.\n· En cas de pluja els actes es podrien passar a fer al Pavelló municipal.\n· L’organització es reserva el dret de modificar la programació que en el seu cas seria degudament informada.


Desigual, Santa Eulalia, yporqué, i Isabel Sauras, presidenta de Castañer, guardonats amb el V Premi “Barcelona és moda” | Barcelona és Moda\nPremiats Premi "Barcelona és moda" 2011\nAhir a la nit la Cambra de Comerç de Barcelona va lliurar la 5a edició del Premi “Barcelona és moda”, en el transcurs d’una gala que va tenir lloc al Roca Barcelona Gallery de Barcelona. L’acte va reunir a una àmplia representació del món de la moda i el disseny, i cares conegudes de la societat civil barcelonesa. També hi va assistir el president de la Cambra, Miquel Valls i la segona tinent d’alcalde de l’Ajuntament de Barcelona, Sònia Recasens, així com altres representants de les institucions públiques catalanes.\nDurant la gala, que va estar conduïda per la model i presentadora Judit Mascó, acompanyada de l’actor Quim Gutiérrez, es van entregar els guardons a les 4 categories del premi. El Premi “Barcelona és moda” a l’empresa amb dimensió i expansió internacional va ser per Desigual; a l’empresa creativa, per yporqué; al professional, per Isabel Sauras, presidenta de Castañer; i a la iniciativa empresarial, per Santa Eulàlia.\nEl premi “Barcelona és moda” reconeix les empreses i els professionals de la moda que, gràcies a la seva dedicació, posicionen la capital catalana com a referent d’aquest sector. El premi consisteix en una beca de 6.000 euros per a cadascun dels guardonats, que poden bescanviar per serveis i accions de la Cambra de Comerç de Barcelona en l’àmbit de la formació i la internacionalització.\nAquesta iniciativa, des dels seus inicis, compta amb el suport de l’Ajuntament de Barcelona que aposta decididament per promocionar un sector que a Catalunya agrupa més de 38.000 empreses, un 6,3% del total.


La Guerrilla del Gilda: d’octubre 2013\nSempre ens diuen que si a tot. Aquesta vegada vam tenir una idea genial, un cop més! Vam proposar fer una urban halloweenera perquè vam veure-hi més colors... però les Gildes són de tradició i van voler que hi hagués castanyada! Així que vam crear dos equips: unes gildes eren castanyeres i altres bruixes de Halloween. Cada equip tenia un banc i un arbre per guarnir, i entre els dos móns... una garlanda! Teníem un repte, no parar!!! On el vam localitzar? A la plaça Víctor Siurana, just a la entrada del rectorat!\nHem estat setmanes treballant, i un diumenge abans vam quedar per teixir i tenir enllestits els dos bancs. Són fantàstiques les Gildes i molt però que molt treballadores. I res hauria estat possible sense l'ajuda de LANAS STOP, una vez más MIL GRACIAS POR CONFIAR EN NOSOTRAS!\nHem rebut feina teixida de gent que no ha pogut venir, de Gildes que treballaven o que tenien plans familiars ineludibles! Han treballat per la causa els i les nostres amics teixidors de Sant Joan de Déu, d'Almacelles. A tots ells milions de gràcies!!! Ens omple d'alegria que la gent es prengui amb tanta il·lusió els reptes de la guerrilla.\nArriba el dia esperat i estem totes allà clavats quarts de nou. Amb escala, agulles, tisores i totes les ganes del món. Aquest cop vam rebre la visita de la TV3, tenien ganes de saber què fem, com ens organitzem i sobretot qui som i com ho gaudim!!! Aquest migdia al comarques de TV3 a la conexió de Lleida han posat el reportatge i estem loques d'alegria!!!! Us en pengem l'enllaç al facebook quan estigui a la carta!\nVan ser dues hores intenses de feina, però el resultat va ser el més satisfactori possible. Crec que cap de nosaltres s'imaginava res tan espectacular! Aquí en teniu el resultat, què us sembla? Si voleu veure la totalitat de les fotos les teniu al nostre facebook!\nUn cop fet, com sempre, ens mereixem un photocall com Déu mana amb les nostres obres d'art, perquè malgrat les nostres esperances... no sabem quant durarà. Aquest cop però, hi vam deixar una nota explicant que VAL PER UN SOMRIURE, per què no el repartim? Esperem que sorgeixi efecte i que ho puguem anar a recollir!\nUn cop més, GRÀCIES GRÀCIES I MIL GRÀCIES a totes les Gildes, les que vau poder venir i les que no però que vau pensar en nosaltres, en les companyes de SJD, a la Vanesa que va venir en família just a temps de fer-nos unes fotos de grup increïbles, als periodistes de TV3 que es van portar tan i tan bé amb nosaltres i van tenir tota la paciència del món, a tota la gent que ens ha felicitat a través de les xarxes socials perquè no saben com ens recomforta saber que la nostra feina agrada!!!! A tots i totes MIL GRÀCIES!\nAquesta acció té una dedicatòria especial. Totes les Gildes hi volem tenir un record al Sr. Antonio, el nostre teixidor de telars particular de Sant Joan de Déu. Fa unes setmanes que ens va deixar, va marxar sense avisar i ens ha deixat un buit molt gran a totes. Esperem que allà on sigui, no pari de crear tel·lars tan increïbles i que gaudeixi de la nostra Hallowcast perquè és tota per ell.\nTeixidores del món! No parem, per tant necessitem mans actives i il·lusionades. Si voleu formar part d'aquesta família llanera escriviu-nos un missatge privat al facebook o un correu al nostre gmail: laguerrilladelgilda@gmail.com US HI ESPEREM!\nEditem i us deixem l'enllaç al vídeo del telenotícies!!!! VISCA LA GUERRILLA!!\nPublicat per Esther a 7:16 8 comentaris:\nQue Lleida sigui lila!\nUs explicàvem fa uns dies la proposta que hem engegat junt amb les dones del Casal de la Dona de Lleida. Al final del curs passat vam fer un primera presa de contacte i ens vam presentar a elles en una xerrada. Vam explicar QUI érem les guerrilleres i les nostres intencions. Hi va haver feeling, no ho podem negar! i vam comentar ja tornar-nos a trobar el curs següent per engegar una acció conjunta.\nCom que no diem que no a res, aquí estem ja amb elles. Es tractarà d'una sèrie de dies (22 d'octubre, 5 i 19 de novembre) que es dedicaran a les labors al mateix casal. L'objectiu, conjuntament a compartir labors, experiències i somriures és teixir per una acció urban knitting amb una finalitat molt però que molt important.\nFarem un acte especial el proper dia 25 de novembre, Dia internacional per la eliminació de la violència de gènere. Volem guarnir la plaça del casal, situem-nos: la plaça dels Fanalets de Sant Jaume, per celebrar la força de les dones, les ganes i la il·lusió per fer un món millor, més net de violència, més màgic!\nCom ho farem? Si voleu amb la vostra ajuda! De moment només us podem indicar el PRIMER PAS. Es tracta de teixir un quadradet de 10x10 cm en COLOR LILA. Diem teixit però pot ser: mitja, ganxet, punt de creu, patchwork... el què vulgueu, però de color lila. Què en farem? Doncs cosir un llaç lila gegant, un símbol gegant de la fortalesa de la nostra feminitat.\nUs animeu? El proper dimarts dia 22 a les 18h ens reunim al Casal de la Dona, ja amb tots els quadradets fets, per cosir-los i tenir enllestit el llaç per poder passar a la segona part de l'acció.\nUs esperem amb els braços oberts, les agulles preparades i tota la il·lusió del món!!! Animeu-vos!!!\nOmplim Lleida de lila!\nUs deixem un enllaç a un video-tutorial de Lanas y Ovillos per si voleu fer un granny square en color lila ;) Gràcies!\nPublicat per Esther a 0:44 1 comentari:\nLa tardor ja és aquí i amb ella la guerrilla, les ganes de compartir l'hora d'esmorzar dels diumenges i ajuntar-la amb l'hora del vermut. Això és vida!\nAvui hem iniciat la temporada, encara en terrasseta però pensem que ja serà la última. Feia fresqueta, la pròxima ja buscarem el resguard a dins, avui de moment hem demanat begudes calentetes mentre patíem a fora!\nÉrem una bona colla, cares noves i altres de molt habituals. Com sempre la gent ens mira i remira i pregunta!!! I avui fins i tot han revisat el què feïem cadascuna de nosaltres, sense perdre detall. Inclús una senyora s'ha apuntat en un paper el nostre nom per buscar-nos al facebook i poder venir a la propera.\nUn goig tot plegat!!!!\nCadascuna amb la seva labor, totes a una en la propera urban secreta (shiiiiiiiiiiiiiiiiiiiiiiiiiiiissssssssssssht!!!!)!\nUna de les coses per les que anyorarem l'estiu és perquè les nostres guerrilleres perrunes no poden ser-hi a dins amb nosaltres, com avui ha estat la Lu. Bé, a no ser què... no sabeu pas d'alguna cafeteria on acceptin gossetes tan boniques???? Acceptem suggerències ;)\nD'altra banda, avui hem fet presentacions i se'ns han ajuntat unes quantes Misios!!! Què us semblen? I això no queda aquí... n'hi ha més en camí... però de moment: TOP SECRET. Som guerrilleres i no ho podem explicar tot!!!\nUs esperem a la propera, no us faci mandra!!!\nPublicat per Esther a 11:28 2 comentaris:


DES DEL MEU MAR: El dia després II- UN luxe total.\nHe d'acceptar que tens un gran poder de convocatoria, la sala era practivament teva. :)\nVa ser un acte molt maco. A veure per quan a Blanes.\n15 d’octubre, 2010 16:16\nAhir era en una altra presentació...Tal vegada, la propera...\n15 d’octubre, 2010 16:45\nOstres, sí que es veu una presentació en tota la regla, sí. I tu estàs fantàstica!!!\n15 d’octubre, 2010 18:40\nEncara ressonen els aplaudiments per la Rambla Catalunya!\n15 d’octubre, 2010 19:43\njo sé qui és el capgrós, canós i orellut que hi ha a la primera foto, a baix a la dreta!!!\nI ahir, sentint la passió i la dolcesa a les vostres veus mentre dibuixava-ho l'historia del llibre, l'hagués comprat igualment. Encara que no t'hagués conegut.\n(i tu també ets encara més guapa en viu i en directe!!!)\nPetoent dolç Mariana\n15 d’octubre, 2010 19:55\nJuanma, no exageris, tu, ara! però reconec que estic orgullosíssima dels meus: familiars, amics, companys... buf,buf,buf! a Blanes ja no vindrà ningú, hehehe...\n15 d’octubre, 2010 20:39\nbarbollaire, esperarem a veure qui més sap del canós i orellut de la primera foto i a veure qui s'emporta el gallifante ;)\n15 d’octubre, 2010 20:53\nIsabel, ja deia jo, quan vaig sortir, que em ressonaven les orelles, hehehe...\nEl gallifante em sembla que me l'enduré jo: aquesta closca em sona...Podria ser d'en barbollaire?\nVa ser un plaer, arare!\nFriso per posar-me a llegir les il·lusions i incerteses...\n15 d’octubre, 2010 21:24\nEm venia de gust conèixer-te i acompanyar-te amb motiu de la presentació, però és que a més va ser un acte molt agradable.\nDonava gust sentir com cada autor exposava les seves impressions, sensacions, motivacions personals, les pors, les alegries, en fi que va ser una presentació, de debò, molt interessant.\nA més de poder saludar i conèixer en algun cas companys blocaires, que això sempre fa il·lusió també.\nUna presentació rodona, Arare, felicitats!\n15 d’octubre, 2010 21:48\nAh i això del gallifante ho haurem de pactar, fanal, que jo també l'he reconegut al Barbollaire! ;-)\n15 d’octubre, 2010 21:50\nGlorieta, moltes gràcies!\n15 d’octubre, 2010 22:25\nPilar, si hi ha una propera, t'hi esperaré amb il·lusió i tal vegada amb incertesa ;)\nFanal, ja veurem, ja veurem...\na veure què en penses, del llibre (tu recorda: Almodóvar)\n15 d’octubre, 2010 22:26\nRita, em va encantar conèixer-te, guapa! en unes altres circumstàncies hauríem pogut parlar de la nostra illa roja, però amb els nervis que jo duia al damunt era gairebé impossible ;)\nquant al gallifante, ja veurem, ja veurem :D\n15 d’octubre, 2010 22:27\nArare, t'ho explicaré.\nRita, compartim el gallifante! ;)\nEm va fer molta il·lusió conéixer-te. A veure si en una altra ocasió podem fer un cafè!\n15 d’octubre, 2010 23:13\nMoltes felicitats guapa! No saps com m'hauria agradat, no ho saps....\n16 d’octubre, 2010 08:33\nVa ser un gust ser-hi present, veure't de nou a tu i al capi i veure com malgrat els teus nervis vas parlar prou be. De fet, tots em vareu enganxar suficient per desitjar llegir aviat el llibre.\nI jo no conec al barbollaire, pero es veu que estavem junts perque per la posició, jo estava a la seva dreta.\n16 d’octubre, 2010 12:38\nÒndia, Vert, no et vaig presentar el Barbollaire???????????? ja veus, els nervis!\nEm va encantar veure't allà, Xavier!\n16 d’octubre, 2010 12:47\nJoana, si que ho sé :)\nja vindràs a Blanes (si aconsegueixo que ens deixin fer una presentació)\ni si no, ja vindràs a una presentació d'un llibre només meu (somiar no costa gens, hehehe)\n16 d’octubre, 2010 12:48\nTOT UN PLAER,EL NOI AMB EL QUE COMPARTIES "PERSONATJE"ENTENDRIDO....TAN JOVE I TAN FELIÇ., TU, VAS ESTAR DE "PELICULA",ETS COM JO T'IMAGINABA,VITAL,OBERTA I CALIDA MOLT CALIDA.\n16 d’octubre, 2010 13:08\nDoncs jo no et vaig notar gens nerviosa. Al contrari, em va sorprendre la teva capacitat (i la de la resta de companys d'aventura) per expressar-te en públic. Felicitats.\n24 d’octubre, 2010 22:44


Núria Feliu: 'He fet massa quilòmetres perquè ara tot se'n vagi en orris'\nNúria Feliu: ‘He fet massa quilòmetres perquè ara tot se’n vagi en orris’\nEntrevista a Núria Feliu, que publica 'Dies i records d'infantesa'\nNúria Feliu canvia per una estona el seu estimat barri de Sants pel Raval. Hem quedat a la redacció de VilaWeb per parlar del llibre que ha publicat, ‘Dies i records d’infantesa’; un compendi de records, anècdotes i nostàlgia a doll. Sants, catalanisme i escenaris són tres paraules omnipresents a l’obra i que defineixen una de les artistes catalanes més emblemàtiques del segle XX.\nLa Feliu no l’entrevistes, hi converses. Té una saviesa especial, de mercat, com diria ella. Per això aquesta ‘entrevista’ se’ns allarga a una hora d’enregistrament. S’emociona parlant de l’Ovidi i riu, riu molt, parlant del canvi al País Valencià. Ja són lluny els aplecs del Puig durant els anys seixanta, on va començar a formar el seu catalanisme. Intentem parlar de tot, també de l’actualitat del procés i l’atzucac en què es troba. No en vol parlar gaire perquè està molt enfadada. Fins i tot se li inunden els ulls per la por que no arribi a bon port. ‘Anem amb compte, ara ens podríem fer molt mal’, em diu. Comencem.\n—Al llibre dieu que sempre heu seguit la filosofia que us va transmetre la vostra mare: ‘Al carrer, a somriure i a escoltar. Els problemes s’arreglen a casa.’ Però, en canvi, Núria Feliu sempre ha dit allò que pensa.\n—Sí, però sobretot em refereixo als problemes personals. Mira si és així que en aquests moments encara hi ha gent que no sap si sóc casada, soltera, lesbiana o si tinc fills amagats. La meva vida personal és a casa. No hi he jugat mai, no ho he utilitzat mai i no me n’he beneficiat mai. La gent mediàtica saben amb qui se la juguen i que com que jo m’he respectat, em respecten. Això és molt important, perquè si ho vengués tot, doncs tindrien el dret de voler comprar.\n—De fet, mai no s’han sabut els vostres amors.\n—Els del món de la cançó no som de portades de revistes ni publicacions del cor. Pel respecte que ens hem tingut a nosaltres mateixos. Quan es va morir la meva mare i el meu germà, ell a 32 anys i dos nens petits, jo anava a tot arreu amb els meus nebots. La gent es pensava que eren meus. ‘Mira que els tenies amagats!’, em deien. Amb això també vull dir que la cançó d’aquí, era una cosa i a Madrid, el contrari. Allà hi ha hòsties per sortir a les revistes. Es venen les ecografies dels petits. S’ho venen tot i llavors es queixen perquè els persegueixen. Això no ha passat mai amb la gent de la cançó. Hem estat més seriosos. Jo he tingut relacions, bastants, però no van anar més enllà. Per casar-me i tenir fills havia d’escollir. O això o la meva carrera, totes dues coses al mateix temps era molt complicat. I vaig triar la carrera. I també per les circumstàncies familiars.\n—Us en penediu?\n—No perquè els meus nebots viuen a tres carrers de casa meva. M’estimen, m’adoren i fem unes grans tertúlies. Jo arribo a casa, obro la porta i hi ha plantes. No tinc ni gat ni gos. Si arribés cansada i hi hagués algú, hauria d’explicar com m’ha anat el dia. En canvi així estic molt tranquil·la. A més a més, com més gran et fas, tires el llistó més amunt. Ets més exigent. Ara m’haig de complicar la vida i complicar-la a algú altre?\n—Ignorava la mort del vostre germà.\n—En deu anys vaig enterrar la meva mare de càncer, el meu avi de càncer, el meu pare de càncer i el meu germà també de càncer. En deu anys. I jo cantant. D’això, la gent no en té ni idea. Al matí era a l’hospital de Sant Pau amb la meva mare, quan llavors no hi havia quimioteràpia i era un sofriment espantós, i a la nit a cantar.\n—Us ha fet més forta, aquest patiment.\n—No ho sé, forta no crec que sigui la paraula. No sé què m’ha fet…\n—Canviem de tema. Al llibre definiu els Països Catalans com la vostra pàtria. Però poca gent sap que heu teixit moltes amistats al País Valencià.\n—Hi vaig baixar per primera vegada amb la família Ballester, de la llibreria Ballester. Patriotes com ningú. Era l’any 1965 i vàrem anar a l’aplec del Puig, que avui encara es fa. Agafàvem les senyeres i caminàvem uns quants quilòmetres fins al Puig. Allà hi vaig conèixer l’Enric Tàrrega i l’Eliseu Climent. De tant pujar i baixar, l’Eliseu sempre em deia: ‘Després de Jaume I, la Feliu.’ I és que hi vaig anar fent família. Això m’ha passat a molts llocs: a les Balears, a l’Uruguai, a l’Argentina. I al País Valencià vaig fer família a la Marina Alta, a Pedreguer. Ja ho pots posar amb lletres ben grosses. Allà tinc, encara ara, el meu secretariat permanent. Hi vaig baixar fa un mes a fer una lectura de poemes de l’Ovidi i Estellés amb la banda municipal de Pedreguer.\n—M’agrada que em parleu de l’Ovidi. Tinc entès que hi vàreu mantenir una bona amistat. Expliqueu-me’n algun record que tingueu.\n—L’Ovidi, poc abans de deixar-nos, un dia em truca i em diu: ‘Xica, tu que vas tan ben pentinada, puc anar a la teva perruqueria?’. Home, és clar, li vaig dir. Saps que li vaig proposar? Anar a Ca l’Isidro a fotre’ns escudella per menjar-nos-la abans del Nadal. Endavant, em va dir. Va venir, vàrem anar a menjar escudella; ell també va menjar cap i pota, que li agradava molt, i quan es va acabar, vàrem anar a la meva perruqueria. Li van fotre un tall que en va quedar encantat, perquè ell havia estat barber i hi entenia. I llavors, quan va marxar, va dir: ‘D’ací a un mes tornaré a venir’. Però ja no va poder [s’emociona].\n—L’Ovidi i jo anàvem a la nostra, en això ens assemblàvem molt. Jo no he estat mai de grups, sempre he anat a la meva. M’ho he fet tot jo i m’he equivocat jo. L’Ovidi, pobret, també s’ho va haver de treballar ell. Per això teníem una relació especial. A banda, ell sabia que jo m’estimava molt el País Valencià.\n—Finalment s’ha fet justícia amb ell.\n—Ara, i s’ha demostrat com se l’estimava la gent. Tenia molta empatia amb la gent. És que era bona persona. Molt bona persona. Un gran actor, un gran cantant i les lletres de les seves cançons i poemes eren magnífiques. Sempre tindré una adoració total per ell.\n—Heu vist el millor i el pitjor del País Valencià. Però després de molt temps de foscor ha arribat el canvi.\n—Sí però s’ha d’anar a poc a poc perquè entre ells encara ho han d’assimilar. Vaig baixar-hi fa poc i em van dir que no havien de córrer perquè si no els esclataria a les mans. Han estat molts anys en què no han tingut res; molts anys. Pensa que aquesta gent es pagava TV3 de la seva butxaca i s’enfilaven a les teulades per orientar bé l’antena i buscar el senyal. Jo he donat diners per poder tenir TV3 al País Valencià. Perdona que parli de mi…\n—Ja ho vull.\n—És emocionant de veure com es retiren ordres i decrets que no hi havia per on agafar-los, més defensa de la llengua, el Nou d’Octubre, l’actitud i les formes que ha portat en Ximo [Puig]… Estaràs d’acord o no amb el seu partit, però les formes són molt diferents.\n—I a poc a poc recuperar els vincles amb el Principat i les Illes.\n—Naturalment, això és claríssim. El 3/24 i el 33 s’hi podran veure aviat. A les Illes, a IB3, ja tenen nou director. Tot comença a canviar, però no correm. Hi ha tanta impaciència. Tinc amics valencians que em diuen que volen veure la independència de Catalunya, volen veure aquest corredor del mediterrani, però en tots els aspectes. Estan molt il·lusionats, francament.\n—’Aquests valencians són tots uns peperos’, he sentit dir moltes vegades. Al Principat pequem de menystenir el País Valencià?\n—N’estic farta, em canso d’explicar-ho. Una cosa és el rovell de l’ou de la ciutat de València, el rovell de l’ou de la ciutat d’Alacant. Però tan bon punt apareix la clara de l’ou, és que no saben ni parlar castellà! Parlen català més bé que aquí. Les expressions que diuen… Em cau la bava. Igual que a les Balears. Jo veig una realitat i des d’aquí s’ha venut desvirtuada. ‘Tots són igual’, diem aquí. No! El País Valencià també som nosaltres! El rovell és el rovell, però la clara és la clara. I hi ha molta clara. I això ens passa aquí. Qui ha salvat la llengua? Els pobles. Me n’he fet un fart i he fet molts quilòmetres. Hi veus gent amb tanta il·lusió i tanta disposició que agafa autocars i fa el que faci falta.\nUna cosa és el rovell de l'ou de la ciutat de València, el rovell de l'ou de la ciutat d'Alacant. Però tan bon punt apareix la clara de l'ou, és que no saben ni parlar castellà!\n—Us agradaria reivindicar-vos com a independentista de tota la vida, ara que hi ha molts personatges del món de la cultura s’han afegit al moviment sobiranista?\n—Si tu repasses la meva carrera, és una carrera reivindicativa. Sobretot amb la llengua. Era de les que creia que en català es podia cantar tot. Vaig recórrer el País Valencià i les Illes, sempre posant el país davant de tot. La gent sap què he fet, és escrit. Així que no cal reivindicar-me.\n—Anar associada a l’òrbita de CiU us ha fet més mal que bé?\n—Bé, per això em van penjar la llufa. Jo no sóc una persona de partit i ni tan sols era militant. Mai no he estat una persona de partit perquè no m’agrada obeir. Foto el que em dóna la real gana. Ara, hi tenia molts bons amics, a Convergència. Hi havia gent amb la qual m’avenia molt i que sentien el país. No hi anava per ideologia. Jo no he tingut mai la sensació que era una persona de dretes. I pels meus actes em sembla que es demostra. Però hi ha hagut molta gent a la qual li ha anat molt bé penjar-me la llufa perquè Convergència no tenia ningú més. Entre cantants era molt fàcil dir ‘sóc socialista’. Era molt fàcil. O ser del PSUC. A mi quan m’ho preguntaven deia que era del país.\n—Maleïda llufa, oi?\n—Però si jo feia baixar llibres al País Valencià per a les escoles on les AMPA volien que els seus fills estudiessin en català. És clar, des de la conselleria de València, amb en Lerma i tota aquella banda de traficants, no donaven res de res. Des de les escoles m’escrivien cartes i jo les passava al Departament d’Ensenyament i anàvem a la Campana, a la Gran Via, i omplíem caixes de llibres per enviar-les cap al País Valencià. D’aquestes coses n’he fetes moltes, però sempre m’han penjat la llufa de ser de dretes. Quan a casa meva sempre havien anat a l’Orfeó!\n—Us la voldríeu treure de sobre?\n—Ni intento treure-me-la. Sempre he dit: els que em coneixen saben com sóc, i els que no, tant se me’n fot.\n—Ara el país viu un moment històric, però queda molt camí per fer.\n—Molt i crec que hem d’anar amb compte. Ara ens podríem fer molt mal. Estic emprenyada. He fet massa quilòmetres perquè ara tot se’n vagi en orris. Com no haig d’estar emprenyada? Amb aquesta intransigència. Fer-nos anar com unes baldufes. Ara sí, ara no, ara m’ho penso. Però què s’han cregut? Quina falta de respecte!\n—Com no pot ser d’altra manera, Sants és un dels protagonistes del vostre llibre. Què ha canviat des de la vostra infància?\n—Home, d’entrada, després de Calcuta, Sants és el lloc del món on hi ha més gent per metre quadrat. I abans no (somriu). Jo neixo en una plaça, que aquesta plaça és un poble dins del poble de Sants. A nosaltres se’ns van cruspir. Barcelona se’ns va cruspir. Érem un poble amb església, ajuntament, totes les entitats, els d’esquerra, els de dreta… Era un poble. Però Sants s’ha mantingut com un poble lluitador, un poble molt combatiu, un poble amb moltes entitats. Pensa que tenim un secretariat amb més de 300 entitats. Que s’ha dit aviat. Llavors, intentem que els molts sud-americans que han arribat, hi participin. Sigui amb els castellers, amb les majorets, amb els balls de bastons… i sobretot, a les escoles, que són magnífiques. Els hem fet nostres.\n—Vist des de fora, Sants conserva una essència especial. Igual que Gràcia.\n—Sí, jo diria més Sants que Gràcia. També som més. A veure, Gràcia amb la festa major s’ho empassa gairebé tot. Però és que Sants, si et fixes què hi ha i es fa cada dia al barri, és impressionant. Em refereixo a activitats participatives, culturals i socials. Fins i tot tenim Can Vies. Ho encapçalem tot. [Riu.]\n—Un dels records que rememoreu al llibre és que el vostre pare us va fer aprendre l’alineació de la selecció turca de futbol que va eliminar Espanya el 1954. Encara la recordeu?\n—Turgay a la porteria, Ridvan, Cetin, Basri, Mustafà, Rober, Lefter, Suad, Feridun, Burham i Goskun. I amb els espanyols jugava el Biosca i el César, que eren del Barça, però era la selecció espanyola. I quan perdien era festa major. Llavors ens feia aprendre l’alineació.


Besalú amplia el mercat tradicional per fer front a la crisi - Garrotxa Digital\n01 Febrer, 2011\nComentaris tancats a Besalú amplia el mercat tradicional per fer front a la crisi\nBesalú ampliarà de trenta a prop de cinquanta parades el tradicional mercat del dimarts. La voluntat és oferir la màxima diversitat de productes i dinamitzar econòmicament i comercialment la vila. Es mira així de contrarestar els efectes negatius de la crisi econòmica. L’Ajuntament també proposarà als comerciants la creació d’un nou mercat els diumenges amb una periodicitat relativament constant per seguir dinamitzant econòmicament el municipi. La vila comtal ampliarà el tradicional mercat del dimarts, ubicat al prat de Sant Pere, perquè s’expandeixi pels seus entorns i fins els claustres. L’Ajuntament diu que han rebut prou sol·licituds per ampliar de 10 a 15 parades. L’ampliació segueix un clar objectiu. Les noves parades oferiran productes que dins ara no es trobaven al mercat, amb la voluntat de crear una oferta al més diversa possible als consumidors.\nParal·lelament, l’Ajuntament proposarà i consensuarà amb els comerciants la creació d’un segon mercat els diumenges per dinamitzar i fer més rentables comercialment els caps de setmana, quan la vila s’omple de visitants. El consistori comunica aquests dies aquesta proposta als comerciants del poble per conèixer quins estan interessats a sumar-se a la iniciativa.\nSandra Masoliver: “Hem de ser a l’Alimentaria perquè genera oportunitats”\nL’Alimentaria és un dels salons de l’alimentació i les begudes més importants del món i així ho reconeixen els principals operadors internacionals de la indústria, el comerç i la distribució alimentàries. Un esdeveniment de referència, els factors…


Tècnic de Lego – Termwiki, millions of terms defined by people like you\nHome > Terms > Catalan (CA) > Tècnic de Lego\nTècnic de Lego\nLego Technic és un altre producte fabricat per Lego Group, consten d'interconnectar canyes de plàstic i peces, a diferència d'altres tipus de Lego, el propòsit principal de producció d'aquesta línia és crear més nivell avançat d'interconnectar maons que pot moure. que pot ser impulsada per un motor o màquines i rodes. Aquesta línia en primer lloc introduir el 1977 i es manté l'expansió fins ara.\nTècnica de Lego sistema amplia en els maons LEGO normals tota una gamma de maons nous que ofereixen noves funcionalitats i construcció d'estils. El canvi més significatiu de normal LEGO és aquell single-pern àmplia maons (' bigues ') tenen forats circulars a través de la seva cara vertical, posicionat entre els tacs. Aquests forats pot acollir agulles, que permeten dues bigues celebrarà segura junts, costat per costat, o en un angle.


Gran ensurt: Dos lladres es troben al propietari al menjador de casa al Segrià\nVan trobar a l'interior estris per cometre robatoris com guants, tornavisos, un extractor de bombins i claus fixes, entre altres objectes\nper Redacció 12/03/2020 14:30h\nEls Mossos d'Esquadra detenen dos homes a Torrefarrera | Mossos\nEls Mossos d'Esquadra van detenir el passat dimarts dos homes, de 37 i 39 anys, de nacionalitat espanyola i veïns de Lleida, com a presumptes autors d'un robatori amb força. Els fets van passar pels volts de les 23.15 hores del passat dimarts en un domicili situat a l'avinguda Catalunya de Torrefarrera.\nUn veí, que estava al menjador de casa seva, va veure dos homes que intentaven accedir al domicili forçant la finestra corredissa i, en veure que a l'interior estava el propietari, van fugir en un vehicle. Amb les dades recollides es va iniciar un dispositiu de recerca del vehicle sospitós, que va ser localitzat minuts després en una zona propera de la casa.\nVan trobar a l'interior del turisme estris per cometre robatoris\nEls agents van identificar i detenir els dos ocupants i van trobar a l'interior estris per cometre robatoris com guants, tornavisos, un extractor de bombins i claus fixes, entre altres objectes. Els detinguts, tots dos amb antecedents, han passat aquest matí a disposició judicial davant del jutjat d'instrucció en funcions de guàrdia de Lleida.\nUrgent: Estudien el tancament de totes les escoles pel coronavirus\nSegrià Torrefarrera Mossos d’Esquadra Robatori


La suite La Selva és el millor espai de Girona per organitzar presentacions de productes, convencions, lliuraments de premis i exposicions. Descarrega fitxa tècnica de la…\nLa suite La Selva és el millor espai de Girona per organitzar presentacions de productes, convencions, lliuraments de premis i exposicions. Descarrega fitxa tècnica de la sala\nSituada a nivell de vestíbul, la suite Girona disposa d’una terrassa exterior i de magnífiques finestres panoràmiques que ofereixen vistes al Tour Course i als jardins…\nSituada a nivell de vestíbul, la suite Girona disposa d’una terrassa exterior i de magnífiques finestres panoràmiques que ofereixen vistes al Tour Course i als jardins de l’Hotel. Una sala versàtil i de disseny modern, que es pot configurar per acollir fins a 150 persones en un sol espai o…\nSituada a nivell de vestíbul, la suite Girona disposa d’una terrassa exterior i de magnífiques finestres panoràmiques que ofereixen vistes al Tour Course i als jardins de l’Hotel. Una sala versàtil i de disseny modern, que es pot configurar per acollir fins a 150 persones en un sol espai o bé dividir en tres sales de dimensions variables (Maresme, Empordà i Osona). Descarrega fitxa tècnica de la sala


Compromís per Elx anima a la ciutadania a comprar els regals de Nadal a xicotetes empreses i autònoms – Compromís per Elx\nPublicat el 25 Novembre 2012 en Economia i Ocupació\nLa portaveu de Compromís per Elx, Mireia Mollà, ha animat hui a la ciutadania “a que compre els regals de Nadal a xicotetes empreses i autònoms per a revitalitzar el comerç local, doncs és important que fem arribar els diners a les persones comunes i no a les multinacionals”.\nMollà ha assenyalat que “malauradament veiem com cada dia tanquen més comerços d’Elx i, per tant, les compres de Nadal poden ser una bona oportunitat per recolzar les botigues del barri, les paradetes del mercat, els artesans o els amics que distribueixen determinats articles”.\n“És necessari rescatar el comerç local, posar en valor els seus trets diferencials, com són el tracte personal, la confiança, la diversitat, la qualitat, la seua capacitat de dinamitzar les ciutats, etc.”, ha apuntat la portaveu de Compromís, per a qui “calen també recursos des de l’àmbit públic que ajuden a revitalitzar este sector”.\nMireia Mollà ha destacat la importància de “recolzar el centre comercial obert i descentralitzar-lo cap a altres zones de la ciutat, consolidar les zones comercials habituals com el centre, Reina Victoria, Plaça de Barcelona o Poeta Miguel Hernández i impulsar altres zones com avinguda de Novelda, Camí dels Magros, Diagonal, Capità Antonio Mena o Altabix per a que actuen com a focus d’atracció als barris”.\n“Hem de teixir una xarxa de solidaritat entre les persones comunes, els ciutadans del carrer, davant les polítiques ruïnoses d’uns governs que estan més preocupats per rescatar els bancs i recordar-los que les seues mesures, entre moltes altres conseqüències, estan acabant amb el comerç tradicional de la ciutat”, ha conclòs la portaveu de Compromís per Elx.\nArxivat en: Economia i Ocupació comerci local, regals nadal\n← Compromís pregunta a la consellera de Cultura sobre l’abandonament d’horts a Elx i la inactivitat del Patronat del Palmerar\nCompromís rebutja les retallades del Consell al Parc Natural del Fondo, “que ja han reduït els seus mitjans i poden acabar per tancar-lo” →


Obert de dilluns a dissabte de 8:00h a 20:30h.\nBotiga especialitat en sabor grec. Olives kalamata, olives farcides (salmó, pebrot, tomàquet). Formatge feta (cabra i ovella), Halloumi (per fer a la planxa), Manuri (formatge fresc sense sal d’ovella) i kefalotiri (formatge arrebossat i fregit). Spanakopita, Tirópita, Iogurt grec i gran varietat de dolços grecs: baklava, Kadaif. Mercat de la Boqueria, parada número 638.